**pályázati kiírás minta**

**Budapesti és Pest Megyei Igazgatóság**

**I. Illetmény-számfejtési Iroda**

pályázatot hirdet

központosított illetmény-számfejtési feladatkör

határozatlan/határozott idejű

kormányzati szolgálati jogviszony keretében történő betöltésére

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Iskolai végzettség:

jogász szakképzettség; egyetemi vagy főiskolai szintű közgazdasági felsőoktatásban szerzett szakképzettség; államigazgatási és szociális igazgatási felsőoktatásban szerzett szakképzettség; katonai felsőoktatást folytató intézményben (jogelőd intézményében) gazdálkodási (gazdasági) szakon szerzett szakképzettség; egyetemi vagy főiskolai szintű végzettség és felsőfokú pénzügyi, számviteli szakképzettség vagy felsőfokú munkaügyi, társadalombiztosítási szakképesítés; középiskolai végzettség és az OKJ szerint: pénzügyi ügyintéző vagy társadalombiztosítási, munkaügyi ügyintéző szakképesítés.

* Számítógépes felhasználó szintű gyakorlati ismeret (MS Office),
* A meghirdetettfeladatkör betöltésének feltétele 90 napnál nem régebbi hatósági erkölcsi bizonyítvány, melyet a pályázati anyaghoz nem kell csatolni.

**Az álláshelyen ellátandó feladatok:**

**-** bér és munkaügyi, társadalombiztosítási kifizetőhelyi valamint személyi jövedelemadózással kapcsolatos feladatok.

**A pályázat elbírálásánál előnyt jelent:**

Az álláshelyen ellátandó feladatok vonatkozásában a korábbi években szerzett tapasztalat és gyakorlat. Központosított illetmény-számfejtési programrendszer ismerete.

**Munkavégzés helye és pontos címe:**

Magyar Államkincstár Budapesti és Pest Megyei Igazgatóság I. Illetmény-számfejtési Iroda,

1115 Budapest, Bartók Béla út 120-122.

**Az álláshely határozatlan/határozott** **időre, teljes munkaidőben történő foglalkoztatásra szól 6 hónap** **próbaidő kikötésével.**

**A pályázati anyaghoz kérjük csatolni:**

* Részletes szakmai önéletrajzot (mely sablon a Magyar Államkincstár honlapján megtalálható: <http://www.allamkincstar.gov.hu/hu/lakossagi-ugyfelek/allashirdetes_>),
* Motivációs levelet,
* Kizárólag az álláshely betöltéséhez szükséges iskolai végzettséget, szakképzettséget igazoló okiratok másolatát.

Ön a jelentkezésének elküldésével hozzájárul ahhoz, hogy a Magyar Államkincstár az álláspályázatával összefüggő személyes adatait – a kiválasztási folyamat során kapcsolattartás céljából, illetve munkaerő-kiválasztási célból – nyilvántartsa és kezelje. Kérjük, hogy jelentkezésének elküldése előtt olvassa el az álláspályázatra jelentkezőknek szóló Adatkezelési tájékoztatót a Magyar Államkincstár honlapján (<http://www.allamkincstar.gov.hu/hu/lakossagi-ugyfelek/allashirdetes_>). A tájékoztatóban foglaltak ismeretében tett nyilatkozatát a pályázat beküldésével egyidejűleg tegye meg. Nyilatkozat hiányában nem áll módunkban pályázati anyagát elbírálni.

 **A pályázatokat 2019. október 31. napjáig elektronikusan az allasbpmi@allamkincstar.gov.hu e-mail címre kérjük megküldeni.**

Az elektronikus üzenet tárgyában kérjük feltüntetni a BPM-IG/752-36 /2019. iktatószámot, (a pályázati kiírás iktatószáma) és a feladatkör pontos megnevezését „központosított illetmény-számfejtési”.

A feladatkörrel kapcsolatosan további információt Búzásné Brechl Melinda és Móriczné Gócza Krisztina nyújt, a +36/1 371-9039 vagy a 371-9051 telefonszámon.

**A jelentkezések elbírálása a pályázatok benyújtására nyitva álló határidő lejártát követően folyamatosan, de legkésőbb 2019. november 15-ig megtörténik.**

**Az álláshely az elbírálást követően azonnal betölthető.**

A pályázati felhívás közzétételre kerül a [*www.kozigallas.hu*](http://www.kozigallas.hu) oldalon is. Amennyiben a pályázati felhívások szövegében eltérés található, a Magyar Államkincstár honlapján közzétett pályázati kiírás szövegét kell irányadónak tekinteni.